Diari Oficial de la Generalitat Valenciana


Sumari del DOGV 3093, del 06-10-1997 (1997/10005)

RESOLUCIÓ de 5 de setembre de 1997, del director general d'Interior, de la Conselleria de Presidència de la Generalitat Valenciana, per la qual ratifica l'acord d'extinció de la Fundació Centre de Cooperació i Ajuda al Desenvolupament, adoptat pel patronat de l'expressada entitat, i disposa la seua inscripció en el Registre de Fundacions de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3093

Data del DOGV
:   06-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10524


Data del document
:   05-09-1997

Organisme emissor
:   Conselleria de Presidència

Tipus de document
:   Resolució

3312 RESOLUCIÓ de 5 de setembre de 1997, del director general d'Interior, de la Conselleria de Presidència de la Generalitat Valenciana, per la qual ratifica l'acord d'extinció de la Fundació Centre de Cooperació i Ajuda al Desenvolupament, adoptat pel patronat de l'expressada entitat, i disposa la seua inscripció en el Registre de Fundacions de la Comunitat Valenciana. [97/M10313]
  
Vist l'expedient de ratificació de l'acord d'extinció de la Fundació Centre de Cooperació i Ajuda al Desenvolupament, adoptat pel patronat de l'expressada entitat, examinada la sol·licitud i la documentació a l'efecte presentada davant aquest protectorat pel seu president, i d'acord amb els següents:
  
Fets
  
Primer. Sol·licitud de ratificació de l'acord d'extinció
  
El 26 de desembre de 1996 (registre d'entrada en aquesta Conselleria, número 79839), el senyor José Sanmartín Esplugues, en la seua condició de president de la Fundació Centre de Cooperació i Ajuda al Desenvolupament, d'ara en endavant, la Fundació, va presentar una sol·licitud en què interessava el protectorat de Fundacions de la Generalitat Valenciana de la ratificació de l'acord d'extinció de l'esmentada entitat, adoptat per unanimitat pel seu patronat en data 19 de desembre de 1996, segons certificat de la secretària de l'esmentat òrgan de govern fundacional, amb el vistiplau del president, evacuat el 20 de desembre de 1996. Juntament amb aquesta sol·licitud i certificat s'ha presentat la següent documentació:
  
- Relació actualitzada dels membres integrants del patronat, els quals van acceptar formalment els seus càrrecs en la pròpia reunió, al·ludida abans, davant representants del protectorat, o mitjançant compareixences davant el Registre de Fundacions de la Comunitat Valenciana, o finalment a través de les entitats jurídiques, públiques o privades, a les quals representen.
  
- Memòria justificativa de la concurrència de la causa de l'extinció.
  
- Composició de la comissió liquidadora, projecte d'actuació d'aquesta i de distribució del romanent de la liquidació.
  
- Inventari, informe econòmic, balanç de situació, compte de pèrdues i guanys i informe sobre la despesa realitzada/fons disponibles, a la data d'adopció de l'acord d'extinció, és a dir, 19 de desembre de 1996.
  
- Acta literal original de la reunió del patronat, de data 19 de desembre de 1996.
  
Segon. Justificació de la concurrència de la causa d'extinció
  
La Fundació fonamenta l'acord adoptat i la ratificació del protectorat de la decisió d'extinció en la impossibilitat de la Fundació per a atendre el compliment de les finalitats d'interès general que persegueix, atès que no disposa, des del 1996, del finançament directe i nominatiu amb càrrec als pressupostos de la Generalitat Valenciana, i en no poder disposar, en metàl·lic i d'acord amb les ordres actuals de la Generalitat Valenciana sobre el finançament de projectes de cooperació i desenvolupament, del 8% destinat a despeses d'elaboració i seguiment i, finalment en no poder aplicar les altes quotes necessàries, ja que la quantia d'aquestes no seria suportable pels patrons. Tot això ha conduït a un resultat negatiu de l'exercici 1996, xifrat en 96.150.089 pessetes. D'altra banda, s'argumenta que una modificació estatutària o una fusió no resoldrien els problemes de viabilitat de la Fundació, atés que aquests tenen un origen financer i no jurídic.
  
Tercer. Destinació del romanent
  
D'acord amb el projecte d'actuació dels liquidadors i la pròpia acta de la reunió del patronat, de data 19 de desembre de 1996, les operacions de liquidació consistiran a extingir els contractes de treball existents; saldar els deutes per subministraments, tributs, arrendaments i serveis exteriors; extingir els corresponents contractes per tals conceptes; cancel·lar comptes bancaris i lliurar talonaris, revocar poders i revertir els fons finalistes rebuts a les entitats aportadores o, en cas de quantitats recaptades per subscripcions públiques, lliurar-les a entitats sense ànim de lucre amb la càrrega de destinar-les a la conclusió dels projectes en curs o a uns altres anàlegs. El romanent de la liquidació, si n'hi ha, es destinarà a la Generalitat Valenciana.
  
Fonaments jurídics
  
Primer. Competència
  
Aquesta direcció general és competent per a resoldre el procediment en base a la següent normativa:
  
- Decret 4/1997, de 26 de febrer (DOGV del 27 de febrer), del president de la Generalitat Valenciana, pel qual assigna competències a la presidència i les conselleries.
  
- Article 19 del Decret 30/1997, de 26 de febrer (DOGV del 3 de març), del Govern Valencià, pel qual aprova el Reglament Orgànic i Funcional de la Conselleria de Presidència.
  
Segon. Procediment
  
El procediment s'ha tramitat a través del Servei d'Entitats Jurídiques de la Direcció General d'Interior de la Conselleria de Presidència, en virtut de les atribucions que té conferides, en quant a l'estructura a nivell de servei, per l'article 10 de l'Ordre de 23 de maig de 1996 (DOGV del 31 de maig), de la Conselleria de Presidència, en la redacció donada a aquesta per l'Ordre de 25 de novembre de 1996 (DOGV del 9 de desembre), de la mateixa conselleria, havent-se observat les formalitats i requisits de procediment que disposa la Llei 30/1992, de 26 de novembre (BOE del 27 de novembre), de Règim Jurídic de les Administracions Públiques i del Procediment Administratiu Comú, d'ara en avant, LPC, d'acord amb l'article 17 del Decret 60/1995, de 18 d'abril (DOGV del 5 de maig), del Govern Valencià, de Creació del Registre i Protectorat de Fundacions de la Comunitat Valenciana.
  
Tercer. Acumulació
  
Atesa l'íntima connexió existent entre l'expedient d'acceptació de càrrecs de patrons de la Fundació, número 456/96, i el de ratificació de l'acord de la seua extinció, número 460/96, encara que aquell es va incoar a efectes de poder adoptar vàlidament i eficaçment l'acord de dissolució, i de conformitat amb allò que disposa l'article 73 de la LPC, s'acorda l'acumulació de l'expedient inicialment esmentat al 460/96.
  
Quart. Classificació i inscripció en el Registre de Fundacions de la Comunitat Valenciana
  
 La Fundació va ser classificada com a beneficoassistencial i inscrita en el Registre de Fundacions Beneficoassistencials de la Conselleria de Treball i Assumptes Socials, aleshores òrgan competent en matèria d'aquestes entitats, per la Resolució de 4 de febrer de 1993, dictada pel secretari general de la indicada conselleria. Actualment figura inscrita en el Registre de Fundacions de la Comunitat Valenciana amb el número 232 (V).
  
Cinqué. Previsions estatutàries
  
Segons l'article 3 dels estatuts fundacionals, la Fundació té per objecte la realització de programes i actuacions que tinguen per finalitat principal l'ajuda i cooperació al desenvolupament, realitzant amb aquest efecte les activitats descrites en les lletres de a) a e) d'aquest precepte, bàsicament resumides en actuacions de promoció de la cooperació institucional i amb entitats privades, l'intercanvi d'experiències, la gestió de programes d'atenció a sectors de població desfavorits i la formació d'experts en cooperació al desenvolupament.
  
L'article 16 dels estatuts fundacionals estableix un quòrum de votació per a adoptar l'acord d'extinció, de dos terços dels membres de dret del patronat, quòrum que ha estat respectat. Així mateix disposa que el romanent dels béns fundacionals es destinarà íntegrament a investigació en temes de cooperació al desenvolupament en l'administració valenciana.
  
Sisé. Normativa especial reguladora de les extincions de les fundacions
  
L'article 30.2 de la Llei 30/1994, de 24 de novembre (BOE del 25 de novembre), de Fundacions i d'Incentius Fiscals a la Participació Privada en Activitats d'Interès General, d'ara endavant, Llei de Fundacions, assenyala que en el supòsit que siga impossible la realització de la finalitat fundacional, i, a més aquesta impossibilitat no puga ser esquivada a través de la modificació dels estatuts o de la fusió, supòsit establit en l'article 29, lletra c) de la llei citada, l'extinció de la Fundació requerirà acord del patronat, ratificat pel protectorat. Si no hi haguera acord o no fóra ratificat pel protectorat, es requerirà resolució judicial motivada. L'article 30.5 de la Llei de Fundacions exigeix que s'inscriga l'acord d'extinció en el Registre de Fundacions. Finalment, en quant a aquesta norma, l'article 31 es refereix al procés de liquidació i a la destinació a donar al romanent.
  
En desplegament dels dits preceptes, l'article 18 del Reglament de Fundacions de Competència Estatal, aprovat pel Reial Decret 316/1996, de 23 de febrer (BOE del 6 de març), d'ara en endavant Reglament de Fundacions, regula els requisits i les condicions, i assenyala la documentació a aportar, perquè el protectorat atorgue o denegue la ratificació de l'extinció. L'article 19 del reglament descriu més detalladament els tràmits a seguir i formalitzar durant el procés de liquidació.
  
Per últim, l'article 4.1, lletra e) del Decret 60/1995, de 18 d'abril (DOGV del 5 de maig), del Govern Valencià, de Creació del Registre i Protectorat de Fundacions de la Generalitat Valenciana, d'ara en endavant, el Decret, determina que seran objecte d'inscripció en el Registre de Fundacions de la Comunitat Valenciana els tràmits de liquidació i l'extinció de la Fundació.
  
Seté. Compliment de requisits
  
La Fundació ha aportat tota la documentació a què venia obligada segons la normativa enunciada i ha justificat suficientment la necessitat de procedir a l'extinció, centrada bàsicament en l'absència de finançament o de la no-recurrència de les subvencions públiques, font o origen principal dels ingressos fundacionals des de la seua constitució, la qual cosa ha vingut determinant una insuficiència financera i conseqüentment una pràctica dependència total i absoluta respecte de les fonts de finançament alié. El fet de tindre la Fundació una escala excessiva i haver promogut massa i potser en excés ambiciosos projectes i programes l'ha pogut dur, si no a un endeutament, sí a un desfasament entre els cobraments i els pagaments i, finalment, a la situació de pèrdues que reflecteix el compte de resultats de l'exercici 1996. Tot això per no haver-se obtingut el finançament amb càrrec a pressupostos de la Generalitat.
  
El concepte vigent de fundació, com a organització que administra un patrimoni/dotació suficient amb què atendre el compliment de finalitats d'interés general, s'ha interromput en el present cas, atés que per a atendre'ls, així com per a sufragar degudament les despeses de realització de les activitats corresponents la Fundació, ha anat nodrint-se de forma fonamental a partir de subvencions i donacions, sense que l'import dels recursos propis, ni la rendibilitat d'aquests, poguera coadjuvar a contrarestar la disminució o desaparició de les fonts de finançament alié. Resulta obvi, en conseqüència, que la Fundació estava abocada a la seua extinció, sense que el recurs a la modificació estatutària o a la fusió pogueren assuavir, matisar o desterrar els problemes apuntats, que, com bé indica la Fundació, són únicament i exclusivament de naturalesa financera.
  
Vuité. Destinació del romanent
  
A l'empara d'el que disposen els articles 31 i 42 de la Llei de Fundacions, i 16 dels estatuts de l'entitat, escau la destinació proposada per al romanent pel patronat de la Fundació, encara que s'atribuirà a la Generalitat Valenciana per a la realització de finalitats d'interés general anàlegs als perseguits per la Fundació.
  
Vists la normativa expressada i altres de pertinent aplicació, resolc:
  
Primer
  
Ratificar l'acord d'extinció adoptat en la reunió de data 19 de desembre de 1996 pel patronat de la Fundació Centre de Cooperació i Ajuda al Desenvolupament, inscrita en el Registre de Fundacions de la Comunitat Valenciana amb el número 232 (V), encomanant al patronat perquè, directament o a través de la comissió liquidadora designada en l'acord, realitze les operacions de liquidació, sota el control del protectorat, en els termes legals o reglamentàriament establits. El romanent resultant de dit procediment haurà de destinar-se a la Generalitat Valenciana, perquè el dedique íntegrament a la investigació en temes de cooperació al desenvolupament. Els béns, drets, rendes i productes que integren o genere el romanent estaran afectes de forma permanent al compliment de la finalitat descrita.
  
Segon
  
La inscripció de l'acord d'extinció de la Fundació Centre de Cooperació i Ajuda al Desenvolupament en el Registre de Fundacions de la Comunitat Valenciana.
  
Tercer
  
Notificar la presente resolució als interessats i publicar-la en el Diari Oficial de la Generalitat Valenciana per a general coneixement i notificació de qualssevol altres que pogueren ser desconeguts.
  
Expressió de recursos:
  
Contra la present resolució, que no posa fi a la via administrativa, es podrà interposar recurs ordinari davant el conseller de Presidència, en el termini d'un mes, comptador a partir de la notificació d'aquesta, sense perjudici que es puga exercir qualsevol altre que s'estime oportú. El dit recurs podrà presentar-se directament davant aquesta autoritat o davant el director general d'Interior.
  
València, 5 de setembre de 1997.- El director general d'Interior: José López Garrido.